O persoană a decedat, iar alte cinci au fost rănite în urma accidentului care s-a produs, duminică, pe DN 2, în localitatea ialomiţeană Sineşti. În eveniment au fost implicate şase persoane, respectiv cinci adulţi şi un minor, iar din cauza gravității, a fost activat Plan Roșu de intervenție .
De asemenea, patru adulți și un copil sunt răniți. Având în vedere numărul persoanelor implicate, pentru optimizarea misiunii de răspuns la nivelul județului a fost activat Planul Roșu de Intervenție.
La fața locului au fost alocate următoarele resurse:
ISU Ialomița: 2 autospeciale de stingere, 1 descarcerare, 2 ambulanțe SMURD, 1 autospecială pentru transport victime multiple și 2 ambulanțe aparținând serviciului județean de ambulanță;
ISU BIF: 1 autospecială de stingere, 1 descarcerare, 4 ambulanțe SMURD, 1 unitate de terapie intensivă mobilă și 4 ambulanțe ale SABIF.
De asemenea, în sprijinul echipajelor medicale a fost solicitat și elicopterul SMURD.
Misiunea este în dinamică", a transmis ISU.